Υποτιτλισμός: haroldpoi
Ήμουν ψαράς κάποτε.
Ακολουθούσα τον ρυθμό των παλιρροιών.
Η ζωή, για μένα, ήταν ταπεινή και σίγουρη.
Μέρα με τη μέρα, χρόνο με τον χρόνο,
έβλεπα τη θάλασσα να σχηματίζει και να σμιλεύει τα βότσαλα στις ακτές της,
λειάνοντας τις αιχμηρές άκρες τους.
Όμως κάποιες πέτρες δεν υποχωρούσαν τόσο εύκολα.
Κάποιες έμεναν τραχιές,
αντιστεκόμενες στη σταθερότητα της παλίρροιας.
Κι ίσως αυτό να είμαι γι' Αυτόν.
Ένας ακατέργαστος βράχος, άμορφος,
που λαχταρά να διαμορφωθεί για τον σκοπό που Εκείνος όρισε για μένα.
...κρυμμένο κάτω απ' το καλάθι.
Ένα κρυμμένο φως δεν σκορπά το σκοτάδι ούτε οδηγεί τους χαμένους.
Αλλά ένας λύχνος πάνω σε βάση φωτίζει όλους όσοι είναι στο σπίτι.
Εσείς είστε αυτό το φως.
Εσείς, παιδιά του Πατέρα,
η φλόγα σας δεν είναι πολύ μικρή.
Μια σπίθα μπορεί να ανάψει μεγάλη φωτιά,
ένα κερί μπορεί να φωτίσει τον δρόμο για πολλούς ανθρώπους.
Ψωμί, Ιωάννη;
Μακάριοι όσοι πεινούν και διψούν για δικαιοσύνη,
γιατί η πείνα σας θα κορεστεί
και η δίψα σας θα σβήσει.
Αλλά ακούστε, σας λέω τούτο.
Το ψωμί αυτού του κόσμου δεν χορταίνει για πάντα. Το νερό απ' το πηγάδι…
Το πρόσωπό σου λάμπει σαν τον ήλιο.
Εργάζεστε για ψωμί που φθείρεται…
Πώς είσαι, μικρέ μου;
αντλείτε νερό που στερεύει…
Έι, χόρτασε.
Ελάτε, χορτάστε.
- Παρακαλώ, μπορώ να έχω ψωμί; - Ελάτε.
Και για σένα και για σένα.
Ορίστε.
- Ορίστε. - Κι άλλο, παρακαλώ.
- Κι άλλο ψωμί, Ιωάννη. - Ευχαριστώ.
- Ορίστε. - Ευχαριστώ.
Τελείωσε.
Ας λάμψει το φως σας μπροστά στους άλλους,
ώστε να ακούσουν τα καλά σας έργα
και να δοξάσουν τον Πατέρα σας που είναι στους ουρανούς.
Δάσκαλε…
Ο γιος μου δεν άκουσε ποτέ τη φωνή μου,
δεν είπε ποτέ ούτε λέξη,
ούτε καν το όνομά του.
Σας παρακαλώ, αφήστε τον ν' ακούσει. Αφήστε τον να μιλήσει.
Ας με εμπιστευτεί.
Άνοιξε.
Μαμά!
Τώρα, πηγαίνετε και αφήστε τις φωνές σας να τραγουδήσουν την καλοσύνη του Πατέρα.
- Δάσκαλε. - Ναι, Πέτρο;
Αυτός ο τόπος είναι άγονος και η ώρα είναι περασμένη.
Μπορώ να στείλω τον κόσμο στο χωριό να βρει φαγητό;
Αυτοί οι άνθρωποι δεν χρειάζεται να φύγουν, Πέτρο.
Είναι εδώ απ' το πρωί κι έχουν εξαντληθεί απ' την πείνα.
- Είναι ώρα να τους ταΐσουμε. - Δάσκαλε;
Ακόμα και με όλα μας τα χρήματα,
δεν θα έφταναν για να καλύψουν τις ανάγκες τους.
Η λύση για την πείνα τους είναι τα χρήματα, Ιούδα;
Κανείς δεν θα δώσει ψωμί
σ' αυτούς που δεν μπορούν να πληρώσουν.
Τι έχουμε, Ιωάννη;
- Τίποτα. - Δύο ψάρια.
Και πέντε ψωμιά.
- Το αγόρι πρόσφερε το φαγητό του. - Ευγενική κίνηση, αλλά όχι λύση.
Είναι παραπάνω από αρκετά, νεαρέ.
Ας είναι η πίστη ο πλούτος μας, Ιούδα.
Πατέρα, το ποίμνιό Σου ήρθε εδώ για να ακούσει τον Λόγο Σου
και να υψώσει την καρδιά του σε Σένα,
και τώρα πεινούν και θέλουν ψωμί.
Ας καθίσουν. Πήγαινε φέρε καλάθια, Ιωάννη.
Καλάθια!
Καθίστε, όλοι! Καθίστε!
- Ιούδα. - Τι συμβαίνει;
Τα αμφισβητεί όλα: τον δρόμο μας, τον σκοπό μας…
όταν ταξιδεύουμε από πόλη σε πόλη.
Τον αγαπάς λιγότερο γι' αυτό;
Όχι.
Είναι ο πιο έξυπνος από μας.
Αλλά οι εσωτερικές του διαμάχες με ταράζουν.
- Γιατί τον αγαπώ σαν αδελφό. - Δάσκαλε.
Αυτοί οι άντρες είναι αξιότιμοι πολίτες της Σεπφώριδος.
Έρχονται αναζητώντας έναν ηγέτη για να αντιταχθούν στο ρωμαϊκό καθεστώς.
Έχουμε ακούσει για σένα, Ναζωραίε.
Ιστορίες που θεωρούνται μύθοι.
Αλλά σήμερα, είδαμε με τα μάτια μας.
Είναι αναμφισβήτητο ότι ξεσηκώνεις τα πλήθη.
Δεν ήρθα για να ξεσηκώσω τις μάζες, αλλά για να ξυπνήσω τις ψυχές τους.
Παρόλ' αυτά,
οι άνθρωποι ακολουθούν αυτούς που τους ταΐζουν,
όπως οι πατέρες μας ακολούθησαν τον Μωυσή όταν το μάννα έπεφτε απ' τον ουρανό.
Δεν ήταν ο Μωυσής που έδωσε το μάννα στους πατέρες σας.
Αλλά ο Πατέρας μου στον ουρανό.
Είθε ο Πατέρας σου να σε καθοδηγήσει
για να ελευθερώσεις τον λαό Του όπως έκανε ο Μωυσής πριν από σένα.
Ελευθέρωσέ μας απ' τη σκλαβιά της Ρώμης.
Θα γίνεις βασιλιάς ανάμεσα στους ανθρώπους.
Το ψωμί μου είναι ο άρτος της ζωής.
Εγώ είμαι ο άρτος της ζωής.
Όπως ο Πατέρας μ' έστειλε, κι εγώ ζω δια του Πατρός.
Έτσι, αν τραφείτε μ' εμένα, θα ζήσετε δι' εμού.
Αν δεν φάτε τη σάρκα μου και δεν πιείτε το αίμα μου, δεν θα έχετε ζωή μέσα σας.
Πράγματι, η σάρκα μου είναι αληθινή τροφή,
και το αίμα μου είναι αληθινό ποτό.
Η παλίρροια που σηκώνει ο Δάσκαλός σας μπορεί μια μέρα να στραφεί εναντίον σας.
Έχεις τη δυνατότητα να γίνεις ηγέτης, να αλλάξεις τα πάντα.
Γιατί δεν δρας;
Η βασιλεία μου δεν είναι αυτού του κόσμου, Ιούδα.
Φίλοι μου.
Συγχωρήστε με, κύριε.
ΕΝΑ ΧΡΟΝΟ ΑΡΓΟΤΕΡΑ
Κύριε, καθοδήγησε τα βήματά μου.
Δώσε μου τη σοφία να τηρώ τον Νόμο Σου
και να προστατεύω τον λαό Σου.
Ωσαννά! Στον βασιλιά!
Ιησού!
Ωσαννά! Στον βασιλιά του Ισραήλ!
Κάντε χώρο για τον Ιησού! Είναι ο βασιλιάς μας!
Άνοιξε δρόμο στο πλήθος, αδελφέ Ιωάννη. Πήγαινε!
Ισχυρίζονται ότι αυτός ο Ιησούς μπορεί να κάνει θαύματα.
- Κάποια αψηφούν κάθε εξήγηση. - Δεν μπορούμε να καταδικάσουμε έναν άνθρωπο
γι' αυτό που οι άλλοι αντιλαμβάνονται ως θαύματα.
Και έχει αυτοαποκληθεί Μεσσίας.
Ο λαός το άκουσε από το στόμα του.
Αυτό είναι βλασφημία.
Μια ειρηνική λύση είναι προς το συμφέρον όλων.
Αν είναι σοφός, δεν θα ισχυριστεί κάτι τέτοιο, γνωρίζοντας τις συνέπειες.
Και με την άρνηση,
η αξιοπιστία του στους υποστηρικτές του θα καταρρεύσει.
Αρνιά για τη θυσία, όπως απαιτεί ο νόμος μας!
Ό,τι χρειάζεστε για το δείπνο του Πάσχα.
Αρνιά για τη θυσία! Άμωμα, όπως απαιτεί ο νόμος μας!
Ό,τι χρειάζεστε για το δείπνο του Πάσχα.
Καλώς ήρθατε, κύριε. Καλώς ήρθατε.
ΝΑΟΣ ΤΗΣ ΙΕΡΟΥΣΑΛΗΜ
Να είστε ευλογημένος.
Ο λαός σας καλωσορίζει με ανοιχτή καρδιά, Δάσκαλε.
Οι φτωχοί και οι άποροι τον λατρεύουν.
Όσοι έχουν εξουσία βλέπουν μια σκιά να πλανιέται πάνω απ' τους θρόνους τους.
Πρέπει να τους προσέχουμε και να επαγρυπνούμε, αδελφέ Ιούδα.
Η επιρροή του εξαπλώνεται σαν πανούκλα.
- Τέσσερις σίκλοι για ένα δηνάριο. - Τέσσερις; Χθες ήταν έξι.
Το Πάσχα πλησιάζει. Οι τιμές συμβαδίζουν με τη ζήτηση.
Δεν του κάνει η επόμενη εβδομάδα.
Ο αφέντης περιμένει την πληρωμή τώρα.
Δεν έχω αρκετά.
Το εμπόριο ήταν αργό.
Θέλετε να έρθει να τα πάρει ο ίδιος;
Ο ναός δεν λειτουργεί χωρίς τις εισφορές των ανθρώπων από μακριά.
Δάσκαλε, μας παρακολουθούν.
Φοβάμαι ότι θα δράσουν αν επιμείνετε.
Γιατί να μένω άπραγος ενώ μετατρέπουν τον οίκο του Πατέρα μου
σε τόπο όπου επιτρέπεται η κλοπή;
Πηγαίνετε! Πηγαίνετε! Έξω! Έξω!
Σταματήστε! Όχι! Δεν έχετε καμία εξουσία.
Είναι γραμμένο:
"Ο οίκος μου θα ονομαστεί οίκος προσευχής".
Αλλά εσείς τον κάνατε σπήλαιο ληστών.
Νομίζετε ότι ο Θεός είναι τυφλός;
- Είναι τόπος λατρείας. - Σταματήστε αμέσως.
Δεν έχετε δικαίωμα να διαταράσσετε αυτόν τον τόπο.
Πάρτε αυτά τα πράγματα. Πάρτε τα!
Δεν γεμίζετε αυτόν τον ναό με προσευχές, αλλά με απληστία!
Όχι, θα προκαλέσεις την οργή τους.
Μην κάνετε αυτόν τον τόπο οίκο εμπορίου.
Αυτό είναι καλό.
Τους διδάσκει.
- Αυτό είναι καλό. - Πέτρο. Πέτρο.
Ο Καϊάφας.
Ο Καϊάφας κι ο δούλος του ο Μάλχος πάντα στο κατόπι του.
- Έρχονται. Πάμε! - Δεν θα γυρίσω την πλάτη μου.
- Στέκομαι εκεί που στέκεται. - Πέτρο.
Σε είδα να οδηγείς τον ραββίνο στους δρόμους της Ιερουσαλήμ.
Μέσα στη μέρα, χωρίς να κρύβω τίποτα.
Ωστόσο, ο ραββίνος σας βεβηλώνει τον ναό
και χλευάζει τους νόμους του στο φως της ημέρας.
Δεν βλέπω αγανάκτηση, μόνο σεβασμό.
Ίσως επειδή λέει την αλήθεια.
Πρόσεχε, ψαρά.
Η εύνοια του πλήθους είναι εφήμερη.
Σήμερα, υποστήριξαν τον σκοπό σου.
Αύριο…
θα απαιτήσουν να δουν το αίμα σου να χύνεται μαζί με το δικό του.
Είσαι έτοιμος να πληρώσεις το υπέρτατο τίμημα γι' αυτόν;
Πέτρο.
- Τι κάνουμε; - Έλα.
Σπέρνει την ταραχή με κάθε του λέξη.
Η ταραχή αποδυναμώνει την εξουσία μας.
Πρέπει να τον συλλάβουμε πριν το μήνυμά του γίνει ασταμάτητο.
Ο αέρας είναι βαρύς από αφοσίωση προς αυτόν.
Μια απλή σπίθα μετέτρεψε τους υποστηρικτές του σε πραγματική πυρκαγιά.
Τότε πότε, Κύριέ μου;
Το Πάσχα πλησιάζει.
Η πόλη θα κατακλυστεί από τη γιορτή.
Θα χτυπήσουμε τότε.
Κάτω απ' το κάλυμμα του σκότους.
Η δύναμη από μόνη της δεν θα αρκέσει.
Θα χρειαστούμε κάποιον που περπατά δίπλα του,
κάποιον που ξέρει τις κινήσεις του.
Ξέρω τον κατάλληλο.
Δάσκαλε. Δάσκαλε, τι κάνουμε;
- Πέτρο. - Κύριέ μου.
Ήρθε η ώρα να ετοιμάσουμε το δείπνο του Πάσχα.
Πηγαίνετε να ετοιμάσετε τις γιορτές.
- Εσύ; - Πρέπει να είμαι με τον Πατέρα μου.
- Όχι, είναι… - Θα σας βρω αργότερα.
Αίμα αρνιού πρέπει να μπει στον παραστάτη πριν τη δύση του ηλίου.
Η αγνότητα των αρχαίων παραδόσεών μας
πρέπει να διατηρηθεί και να ευδοκιμήσει.
Έλα.
Η γυναίκα μου, η Ραχήλ.
Αυτοί οι άντρες είναι φίλοι του Ιησού απ' τη Ναζαρέτ.
- Εδώ για το Πάσχα. - Η παρουσία σας είναι ευλογία.
Μητέρα, ήρθε ο Ιησούς;
- Μπορώ να τον δω; - Σύντομα.
Κι αυτό το πολύ περίεργο κορίτσι είναι η κόρη μου, η Άννα.
Έλα, θα σου δείξω τον χώρο όπου θα γίνει το πασχαλινό γεύμα.
Τώρα, πρέπει να το κάνεις, εντάξει;
Αυτά είναι τα παιδιά του οικιακού προσωπικού.
Είμαστε μια μεγάλη και χαρούμενη οικογένεια.
- Και θορυβώδης. - Μην ανησυχείτε.
Ο χώρος που ετοιμάστηκε για σας είναι ήσυχος και διακριτικός.
Είδαμε πολλούς υπηρέτες στην υπηρεσία σας.
Είναι εδώ καιρό;
Πέτρο, οι υπηρέτες μας έχουν λάβει αυστηρές οδηγίες
να μην πουν τίποτα για την άφιξη του Ιησού.
Πίστη σαν κόκκος σιναπιού μπορεί να μετακινήσει βουνά.
Μερικές φορές πρέπει να κάνουμε μια πράξη πίστης ο ένας προς τον άλλον.
Ο Δάσκαλος διάλεξε αυτόν τον άντρα, αδελφέ Πέτρο.
Σας αφήνω στην προετοιμασία σας,
και θα καθοδηγήσω τους φίλους σας όταν φτάσουν.
Πέτρο…
Πέτρο.
Πέτρο. Πέτρο!
Πέτρο, αυτό το σπίτι είναι ασφαλές.
Μας σύστησε την οικογένειά του.
Φίλε, μπορείς να μου φέρεις τη σκάλα σου;
Γιατί;
Πέτρο, γιατί χρειαζόμαστε σκάλα;
Πέτρο!
- Έλα. - Πίσω απ' το σπίτι,
ένας ελαιώνας απλώνεται σε μια μεγάλη έκταση χωραφιών.
Κατέβα.
Ναι.
Αν εμφανιστεί ο Καϊάφας ή οι Ρωμαίοι…
εσύ θα αναλάβεις, Ιωάννη,
να φυγαδεύσεις τον ραββίνο μέσα απ' το χωράφι για να τον σώσεις.
Κι εσύ;
Θα τους κάνω να πιστέψουν ότι αυτός που κυνηγούν δεν ήταν ποτέ εδώ.
Ανησυχείς πολύ, αδελφέ μου.
Ο ραββίνος διάλεξε αυτό το μέρος.
Έχε πίστη σ' αυτόν.
Δεν είναι η πίστη μου σ' αυτόν που με ανησυχεί, φίλε μου.
Πώς μπορούμε να βοηθήσουμε;
Ψάχνουμε έναν βλάσφημο.
Οι απειλές εξέγερσης απ' τους υποστηρικτές του εντείνονται μέρα με τη μέρα.
Οι υποστηρικτές του επιμένουν να τον κρύβουν.
Αρκεί μια ανάπηρη καμήλα για να διαλύσει ένα καραβάνι.
Και ρωμαϊκές λεπίδες.
Ιούδα…
Ιούδας Ισκαριώτης;
Είναι ταπεινή κατοικία για τον ταμία ενός δήθεν βασιλιά.
Η πόλη ξεχειλίζει από προσκυνητές του Πάσχα.
Είναι δύσκολο να βρεις κατάλυμα.
Σε θυμάμαι ως έναν φιλόδοξο άντρα, γνώστη της πολιτικής.
Νόμιζα ότι θα ήσουν σημαντικός τώρα.
Αλλά φαίνεται ότι θυσίασες τα πάντα για την αβεβαιότητα.
Αυτός ο Ιησούς από τη Ναζαρέτ…
Οι πράξεις του είναι ανησυχητικές.
Χρειάζομαι κάποιον κοντινό του να μου αναφέρει
για να διασφαλίσω ότι παραμένει ασφαλής.
Δεν είμαι τόσο κοντά του.
Αυτό ίσως βοηθήσει να γεφυρωθεί το χάσμα.
Είναι στην πόλη απόψε;
Δεν ξέρω.
Ψεύδεσαι τόσο εύκολα, Ιούδα.
Πραγματικά δεν μπορώ να σας βοηθήσω. Λυπάμαι. Εγώ…
Σκέψου καλά, Ιούδα.
Τι θα σου συμβεί…
όταν συλληφθεί;
Σας παρακαλώ…
φύγετε.
Αν αλλάξεις γνώμη…
ξέρεις πού θα με βρεις.
Αυτός είναι, ο Ναζωραίος;
Ο Μάλχος δίνει αμοιβή για να τον βρουν.
Μια πρέζα αλάτι μας θυμίζει τα δάκρυα
που έχυσαν οι πρόγονοί μας όταν ήταν σκλάβοι.
Η οικογένειά μου κι εγώ προτιμάμε να τρώμε έξω όταν ο καιρός το επιτρέπει.
Το αεράκι και το φεγγαρόφωτο είναι υπέροχοι σύντροφοι στο τραπέζι.
Παιδιά, πηγαίνετε στον παππού.
Είστε έτοιμοι για τις τέσσερις ερωτήσεις του Πάσχα;
Ποιος θέλει να κάνει την πρώτη ερώτηση;
Γιατί αυτή η νύχτα είναι διαφορετική;
Αυτή τη νύχτα, φροντίζουμε να θυμόμαστε
το ταξίδι των προγόνων μας,
αυτούς που προηγήθηκαν,
που ήταν αλυσοδεμένοι στη σκλαβιά, και πολέμησαν για τη δική τους…
τη δική μας ελευθερία.
Γιατί τρώμε το μάτσα, το άζυμο ψωμί;
Όταν οι πρόγονοί μας έφυγαν απ' την Αίγυπτο,
αναγκάστηκαν να φύγουν βιαστικά.
Δεν είχαν χρόνο να αφήσουν το ψωμί να φουσκώσει.
Τα άζυμα ψωμιά συμβολίζουν τις θυσίες τους.
- Θωμά. - Πέτρο.
Αδελφέ. Σαλόμ.
- Χαίρομαι που σε βλέπω. - Ναι.
- Πώς ήταν το ταξίδι σου; - Σκονισμένο, όπως όλα τα ταξίδια.
Έρχομαι απ' τη συνοικία των Εσσαίων όπου άκουσα τις τελευταίες φήμες.
Ο Καϊάφας ανησυχεί για το κίνημά μας που μεγαλώνει.
Πιέζει τον Πιλάτο να συλλάβει τον Δάσκαλο.
- Ο Καϊάφας. Ένα σκασμένο τουλούμι. - Ίσως.
Αλλά έχει επιρροή σε πολλούς Φαρισαίους και πολίτες.
Καλύτερα να είμαστε έτοιμοι, αδελφέ μου. Πιάσε μια άκρη.
Ωραία. Ας την πάμε στην άκρη.
Απαλά.
Ωραία.
Εντάξει.
Τι χαρά! Χαίρομαι που σε βλέπω υγιή, αδελφέ μου.
Φίλοι μου.
Είθε το Πάσχα να σας φέρει ειρήνη και ικανοποίηση.
Κι εσάς, αγαπητοί αδελφοί.
- Είσαι καλά; - Καλώς ήρθατε.
Χαίρομαι που σε βλέπω.
Μαρία!
Μαρία Μαγδαληνή.
Η παρουσία σου εδώ γεμίζει τις καρδιές μας χαρά.
Ιούδα.
Τι;
Η αμφιβολία βαραίνει την καρδιά σου, Ιούδα.
Ποιος είναι εκεί;
Θα μοιραστείς τη μοίρα ενός ανθρώπου καταδικασμένου ν' αποτύχει;
Αποκαλύψου.
Διάλεξε, Ιούδα.
Μπορείτε να δώσετε λίγα νομίσματα σ' έναν φτωχό λεπρό;
Νέα για την άφιξη του Ιησού;
Χαίρομαι που σε βλέπω.
Ιούδα.
Ο Ιούδας ο Ισκαριώτης έφτασε.
Χαίρομαι που σε βλέπω.
Αδελφέ! Χαίρομαι που σε βλέπω.
- Καλημέρα, φίλοι μου. - Χαίρομαι που σε βλέπω.
Ιησού!
- Είναι εδώ. - Δάσκαλε.
Φίλοι, είναι ο Ιησούς.
- Ποιους έχουμε εδώ; - Πάμε! Όχι! Ελάτε, παιδιά.
Ας μην ενοχλούμε τον Δάσκαλο Ιησού με τα παιχνίδια μας.
Αφήστε τα παιδιά να έρθουν σε μένα. Πώς σε λένε;
- Δείξε την κουζίνα στον Ιησού. Πάμε. - Ελάτε, ελάτε.
Ραχήλ.
Το έκανα για σένα.
Η οικογένειά μας τιμάται που σε έχουμε εδώ, στο σπίτι μας.
Ευλογία σ' αυτό το σπιτικό που ανοίγει τις πόρτες του.
Κάνεις στ' αλήθεια αυτά που λένε ότι κάνεις;
Κάνω πολλά πράγματα χάρη στην πίστη μου και στον Θεό, στο όνομα του Πατέρα μου.
Αλλά δεν έχω καταφέρει ακόμα
να φτιάχνω άζυμο ψωμί όπως εσύ.
Δάσκαλε. Δάσκαλε.
Ευχαριστούμε τον Πατέρα για την ασφαλή άφιξή σου.
Η ασφάλειά μου κινδύνευε;
Φίλοι μου.
Ας αρχίσουμε τη γιορτή του Πάσχα.
Επιθυμώ διακαώς να μιλήσω στον καθένα σας.
Ματθαίος ο Λευίτης.
Ως παλιός μαθητής του Δασκάλου,
θα έπρεπε να κάτσω δίπλα του στο γεύμα.
Άσκοπη η συζήτηση. Υπάρχει χώρος δίπλα του.
Έχω σημαντικά να συζητήσω. Η θέση μου είναι δίπλα του.
Παιδιά…
Είναι ώρα να φύγετε.
Αδελφοί μου.
Να είστε ταπεινοί. Δεν είναι ώρα για διαμάχες.
Παιδιά.
- Μπορείτε να μου φέρετε λίγο νερό; - Ναι.
Ο μεγαλύτερος ανάμεσά σας πρέπει να είναι σαν τον νεότερο,
κι αυτός που διατάζει σαν αυτόν που υπηρετεί.
Γιατί ποιος είναι ο μεγαλύτερος;
Αυτός που κάθεται στο τραπέζι ή αυτός που σερβίρει;
Δεν είναι αυτός που κάθεται στο τραπέζι;
Κι εγώ, όμως, είμαι ανάμεσά σας σαν αυτός που υπηρετεί.
Εσείς είστε αυτοί που με στηρίξατε στις δοκιμασίες μου.
Γι' αυτό σας παραχωρώ τη βασιλεία,
όπως ο Πατέρας μου την παραχώρησε σε μένα,
ώστε να τρώτε και να πίνετε στο τραπέζι μου, στη βασιλεία μου,
να κάθεστε σε θρόνους,
για να κρίνετε τις δώδεκα φυλές του Ισραήλ.
Δάσκαλε.
Όλοι θέλουν να κάτσουν δίπλα σου.
Τι κάνει;
Ένα μάθημα ταπεινοφροσύνης.
Πέτρο.
Περίμενε.
Θα μου πλύνεις εσύ τα πόδια;
Αυτό που κάνω εγώ, δεν το καταλαβαίνεις τώρα,
αλλά θα το καταλάβεις αργότερα.
Όχι, μην μου πλύνεις εσύ τα πόδια.
Αν δεν σε πλύνω, δεν θα έχεις μέρος μαζί μου.
Τότε…
Τότε, Κύριε, όχι μόνο τα πόδια, αλλά και τα χέρια και το κεφάλι.
Όσοι έχουν πλυθεί χρειάζεται μόνο να πλύνουν τα πόδια τους.
Τα σώματά τους είναι καθαρά και το σώμα σου είναι καθαρό.
Αλλά δεν ισχύει για όλους μας.
Γιατί να το κάνει αυτό;
Δεν ξέρω.
Ο οικοδεσπότης του σέντερ πρέπει πρώτα να πλύνει τα χέρια του,
και μετά η υπόλοιπη οικογένεια και οι καλεσμένοι,
καθαρίζοντας τις ψυχές τους όσο και τα χέρια τους.
Ιωάννη.
Ιούδα…
Ιούδα.
Ο βασιλιάς των βασιλιάδων, τίτλος που δίνουν οι ανόητοι.
Η ήττα του είναι σίγουρη, Ιούδα,
και θα ακολουθήσει η δική σου, αν μείνεις.
Σώσε τον εαυτό σου, Ιούδα, πριν να είναι πολύ αργά.
Ιούδα, είσαι καλά;
Τι;
Σε ρωτάω αν είσαι καλά.
Καλά είμαι.
Γιατί καις το δέρμα σου;
Οι ερωτήσεις σου είναι πολλές, αδελφέ Πέτρο.
Από 'δώ, κύριε.
Ιούδα.
Εκτιμώ την καλοσύνη σας, Δάσκαλε.
Στ' αλήθεια σου λέω, Ιούδα…
υπάρχουν λεκέδες που το νερό μόνο του δεν μπορεί να βγάλει.
Πείτε μου, Κύριε, τι εννοείτε.
Καταλαβαίνετε τι έκανα για σας;
Λοιπόν, αν εγώ, ο Κύριος και ο Δάσκαλος,
σας έπλυνα τα πόδια,
πρέπει κι εσείς να πλένετε ο ένας τα πόδια του άλλου.
Άρχισα να ανησυχώ για την αργοπορία σου, Ισαάκ.
Έχουμε διακεκριμένους καλεσμένους. Θέλω αυτή η βραδιά να είναι ξεχωριστή.
Δεν θα απογοητευτείτε. Αυτό το κόκκινο κρασί είναι απ' την Κανά της Γαλιλαίας.
Φτιάχτηκε αποκλειστικά απ' αυτό το νέκταρ φρεσκοστυμμένου σταφυλιού.
Έχεις δίκιο, Ισαάκ. Φαίνεται να είναι καλή σοδειά.
Τη φορά που ο Ιάκωβος, στην ψαρόβαρκα με τον Πατέρα μας,
ψάρευε κι είχε αυτά τα μικρά…
Βάλε αυτό το ψάρι στα χέρια σου!
Αν δεν ήταν εκεί ο Πατέρας, θα είχες χάσει το ψάρι στο νερό.
Ο Πατέρας μας δεν θα μπορούσε να βοηθήσει.
Πρόσεχε να μην πνιγείς στη θάλασσα.
Η μνήμη σου σε απατά, Ιάκωβε.
Εγώ έβγαλα τη μεγαλύτερη τιλάπια απ' τη θάλασσα.
Δεν θα χρειαζόταν συζήτηση αν ο αδελφός μου παραδεχόταν
ότι είμαι ο καλύτερος ψαράς.
- Αυτό θα ήταν ψέμα. - Συζητάτε ψαράδικες ιστορίες.
Αρκεί να δείτε τον Σίμωνα Πέτρο.
Τώρα με αναφέρετε στις ψαροϊστορίες σας.
Ευλογητός είσαι, Κύριε ο Θεός ημών,
βασιλιά του Σύμπαντος,
που μας αγίασες με τις εντολές Του
και μας διέταξες να τρώμε το μάτσα.
Επιθύμησα διακαώς να φάω αυτό το Πάσχα μαζί σας, πριν υποφέρω.
Γιατί σας λέω, δεν θα το ξαναφάω,
μέχρι την ημέρα που θα εκπληρωθεί στη βασιλεία του Θεού.
Και τώρα, τρώμε τα πικρά χόρτα
για να θυμηθούμε την πίκρα της σκλαβιάς.
Σερβιριστείτε.
Κύριέ μου;
Εγώ είμαι ο άρτος της ζωής.
Οι πρόγονοί σας έφαγαν το μάννα στην έρημο
και πέθαναν.
Εδώ, ο άρτος κατεβαίνει απ' τον ουρανό
ώστε αυτός που τρώει απ' αυτόν να μην πεθάνει.
Πάρτε τούτο και φάτε το.
Τούτο είναι το σώμα μου, που δίνεται για σας.
Τούτο να κάνετε εις ανάμνησή μου.
Αλλάζει την προσευχή.
Αλήθεια σας λέω, ένας από σας θα με προδώσει.
Ιησού, δεν μιλάς για μένα, Κύριέ μου;
Ιησού, Κύριέ μου, μιλάς για μένα;
Εγώ, Κύριε; Μήπως είμαι εγώ;
- Μήπως εννοείς εμένα, Δάσκαλε; - Μήπως εννοείς εμένα, Κύριε;
Όχι εγώ, Κύριε.
- Εγώ, Κύριε; - Κύριε, εγώ;
- Εγώ, ραββίνε; - Εγώ, Δάσκαλε;
- Ρώτησέ τον τι εννοεί.
Κύριέ μου…
ποιος είναι;
Αυτός που έβαλε το χέρι στο πιάτο μαζί μου,
αυτός θα με προδώσει.
Ο υιός του ανθρώπου πηγαίνει, όπως είναι γραμμένο γι' αυτόν.
Αλλά αλίμονο στον άνθρωπο μέσω του οποίου παραδίδεται ο υιός του ανθρώπου.
Θα ήταν καλό γι' αυτόν τον άνθρωπο να μην είχε γεννηθεί.
Δεν μιλάς για μένα, ραββίνε;
Εσύ το είπες.
Ό,τι πρόκειται να κάνεις, κάν' το γρήγορα.
Τι του είπε ο Ιησούς;
Ίσως κάποια δουλειά για τους φτωχούς.
Μήπως προσεύχεται;
Ναι, νομίζω.
Ισχυρίζεται ότι είναι ο βασιλιάς των βασιλιάδων.
Αλλά το τέλος του πλησιάζει.
Οι άνθρωποι σ' αυτό το τραπέζι θα αντιμετωπίσουν βασανιστήρια και θάνατο.
Ζητά την αφοσίωσή σου.
Αλλά πού είναι η ανταμοιβή σου;
Τι πρέπει να κάνω;
Σώσε τον εαυτό σου, Ιούδα, πριν να είναι πολύ αργά.
Ίσως έφυγε για να κανονίσει τη διαμονή με τον ιδιοκτήτη.
Σώσου.
Πιείτε απ' αυτό όλοι.
Τούτο είναι το αίμα μου της διαθήκης, που χύνεται για πολλούς, προς άφεση αμαρτιών.
Σας λέω, δεν θα ξαναπιώ από τώρα απ' αυτό το γέννημα της αμπέλου,
μέχρι να έρθει η βασιλεία του Πατέρα μου.
Αυτός που τρώει τη σάρκα μου και πίνει το αίμα μου…
μένει ενωμένος μαζί μου, κι εγώ μαζί του.
Αυτό το τελετουργικό δεν μοιάζει με τίποτα απ' όσα έχουμε κάνει.
Είναι πιο βαθύ.
Μια νέα διαθήκη.
Μια ένωση μαζί Του που ξεπερνά την κατανόησή μας.
Δεν μπορώ… Δεν μπορώ να γυρίσω πίσω.
Διάλεξε τον εαυτό σου, Ιούδα.
Ας σηκώσει τον δικό του σταυρό.
Πίστευα ότι μπορούσαμε να αποκαταστήσουμε το Ισραήλ,
ότι θα στεκόμασταν δίπλα του ως ηγέτες,
αλλά σπαταλά την ευκαιρία, κηρύττοντας ταπεινοφροσύνη και ειρήνη.
Θα μπορούσαμε να είμαστε βασιλιάδες.
Αλλά επιλέγει να αγκαλιάσει τη φτώχεια.
Αυτός ο κόσμος θα σε θυμάται
όχι ως οπαδό,
αλλά ως έναν ηγέτη που πήρε θέση.
Περίμενα τη μέρα που θα εξεγερθούμε.
Αν δεν αρπάξει τον θρόνο, τότε τι νόημα έχουν όλα αυτά;
Θα πεθάνουμε όλοι.
Σε ποιον μιλάς;
Προσευχόμουν.
Αυτό το κοτέτσι πρόσφερε τη μόνη ησυχία που μπόρεσα να βρω.
Όπως είπε ο ραββίνος, όταν προσευχόμαστε, ας μην είμαστε σαν τους υποκριτές
που αγαπούν να προσεύχονται όρθιοι στις συναγωγές
και στις γωνίες των δρόμων, για να τους βλέπουν οι άλλοι.
Στ' αλήθεια σου λέω, όταν προσεύχεσαι, μπες στο δωμάτιό σου,
κλείσε την πόρτα και προσευχήσου στον Πατέρα σου που είναι στα κρυφά,
κι ο Πατέρας σου, που βλέπει στα κρυφά, θα σε ανταμείψει φανερά…
Δάσκαλε.
Δεν μπορώ να μην ανησυχώ για την ευημερία σου.
Πέτρο.
Ο Σατανάς ζήτησε να σας κοσκινίσει σαν το σιτάρι.
Αλλά προσευχήθηκα για σένα, Πέτρο,
ώστε να μην χάσεις την πίστη σου.
Κι εσύ, όταν επιστρέψεις, στήριξε τους αδελφούς σου.
Πρέπει να μιλήσω στον Καϊάφα.
Αν δεν φέρνεις αυτό που ψάχνει, ο κύριός μου δεν θα ενοχληθεί.
Πες του…
Έχω αυτό που ψάχνει.
Περίμενε κοντά στη φωτιά.
Ω, γιατί, ω, Κύριε, πρόσφερες τέτοιες δυνάμεις σ' αυτόν τον άνθρωπο;
Καβαλάει ένα γαϊδούρι.
Δεν έχει ούτε πλούτο ούτε δύναμη, κι όμως…
του έδωσες την ικανότητα να συγκεντρώνει τόσους πολλούς.
Οι άνθρωποι συρρέουν μπροστά του,
κρέμονται από κάθε του λέξη.
Υπερασπίστηκα τους Νόμους Σου, οδήγησα τον λαό…
και διατήρησα τον ναό.
Γιατί, Κύριε, δεν μου έδωσες τέτοιες δυνάμεις;
Δεν έχει τίποτα.
Τίποτα.
Κι όμως, τα έχει όλα.
Μπείτε.
Ακούσατε τον Δάσκαλο. Ένας από μας θα αποδειχθεί προδότης.
Καμιά ιδέα για το ποιος θα μπορούσε να είναι ο αποστάτης;
Ο Δάσκαλος πλησιάζει.
Αδελφοί μου.
Θα είμαι μαζί σας λίγο ακόμα.
Θα με αναζητήσετε.
Κι όπως είπα στον Εβραίο αρχηγό μου, σας το λέω κι εσάς.
Εκεί που πηγαίνω εγώ, εσείς δεν μπορείτε να έρθετε.
Σας δίνω μια νέα εντολή.
Να αγαπάτε ο ένας τον άλλον όπως εγώ σας αγάπησα.
Απ' αυτό, όλοι θα γνωρίσουν ότι είστε μαθητές μου.
Κύριέ μου…
πού πηγαίνεις;
Εκεί που πηγαίνω, δεν μπορείς να με ακολουθήσεις τώρα.
- Αλλά θα με ακολουθήσεις αργότερα. - Δάσκαλε…
Θα σε ακολουθούσα αυτή τη στιγμή.
- Θα έδινα τη ζωή μου για σένα. - Θα έδινες τη ζωή σου για μένα;
Πραγματικά;
Σου λέω την αλήθεια, αυτήν ακριβώς τη νύχτα, πριν λαλήσει ο πετεινός,
θα με απαρνηθείς τρεις φορές.
Τι;
Ακόμα κι αν πρέπει να πεθάνω μαζί σου,
ποτέ δεν θα σε απαρνηθώ.
- Ούτε εγώ. - Ούτε εγώ.
Τι κάνεις;
Φαίνεται πως είμαι ο μόνος έτοιμος να προστατεύσει τον ραββίνο.
Να καταλάβω ότι ήρθε πιο κοντά
στον λεγόμενο βασιλιά, Ιησού από Ναζαρέτ;
Ξέρω πού μπορείτε να τον βρείτε.
Τι σε ωθεί να έρθεις σε μένα τώρα;
Κρίση συνείδησης;
Φόβος;
Αμφιβολίες για το κήρυγμά του;
Κάτι εύκολο να καταλάβεις.
Χρήματα.
Το να υπηρετείς τον λαό σου, τους απογόνους του Ιακώβ,
θα έπρεπε να είναι αρκετή ανταμοιβή.
Τριάντα αργύρια.
Τριάντα αργύρια;
- Ευτελής τιμή. - Είναι η τιμή ενός βοδιού.
Ή ενός σκλάβου.
Πάντα φανταζόμουν
ότι οι αφηγήσεις για τα θαύματά του ήταν απλή επινόηση.
Ο Ιησούς…
έκανε όσα λένε.
Σε τι σε εξυπηρετεί να λες ψέματα αυτή τη στιγμή, Ιούδα;
Ήμουν εκεί στη Βηθεσδά όταν επικαλέστηκε τον Θεό.
Πολλαπλασιάζοντας τα ψάρια και τα ψωμιά για να ταΐσει χιλιάδες.
Αυτοαποκαλείται Μεσσίας;
Μας πέρασε απέναντι στη θάλασσα ως την Καπερναούμ.
Ο ουρανός έγινε σταχτής,
τα κύματα απειλούσαν τη βάρκα μας, και τότε…
τον είδα…
να περπατά στο νερό,
αψηφώντας τη φύση.
Γαλήνεψε την καταιγίδα και μας έσωσε όλους.
Οι φωτιές του φθόνου χορεύουν στα μάτια σου.
Παίζεις ένα επικίνδυνο παιχνίδι, Ιούδα.
Ισχυρίζεται ότι είναι ο Μεσσίας;
Αμφισβητείς τις πεποιθήσεις μου
ή τη φύση των ισχυρισμών του;
Θα πεις οτιδήποτε για να ανεβάσεις την τιμή της συμφωνίας μας.
Τριάντα αργύρια.
Δεκαπέντε…
Τώρα…
πες μου.
Πού μπορώ να βρω τον Ναζωραίο;
Στον…
Καλά έκανες, προδότη.
Πέτρο. Ιωάννη.
Ιάκωβε.
Υιοί του Ζεβεδαίου…
Ελάτε.
Μείνετε εδώ κι αγρυπνήστε μαζί μου.
Αγρυπνείτε και προσεύχεστε για να μην πέσετε σε πειρασμό.
Το πνεύμα είναι πρόθυμο, αλλά η σάρκα είναι αδύναμη.
Δάσκαλε.
Οι αρχαίες γραφές έλεγαν:
"Θα χτυπήσω όλα τα πρωτότοκα στη γη της Αιγύπτου,
ανθρώπους και ζώα.
Το αίμα θα είναι για σας σημάδι στο σπίτι όπου θα είστε.
Θα σας προσπεράσω, και καμία πληγή δεν θα σας καταστρέψει".
Ωστόσο, όταν ο Δάσκαλός μας μοίρασε το κρασί,
είπε, "το αίμα μου",
όχι το αίμα του αρνιού.
- Το αίμα του. - Κι όταν έκοψε το ψωμί, είπε,
- "το σώμα μου". - Όχι απλώς ένα θυσιασμένο ζώο.
Βλέπετε πού το πάει;
Καταλαβαίνετε γιατί ο Ιησούς ήρθε σ' αυτόν τον κόσμο;
Γιατί έμεινε αγνός, άμωμος, σε όλη του τη ζωή;
Ρυθμίζει τα χρέη μας προς τον Θεό, μια για πάντα.
Ίσως μίλησε μεταφορικά, όπως έχει κάνει πολλές φορές στο παρελθόν.
Να μη με λένε Σίμωνα Πέτρο
αν επιτρέψω σε κάποιον να αγγίξει τον ραββίνο.
Ήρθα εδώ για να βεβαιωθώ ότι όλα είναι καλά.
Αββά… Πατέρα…
Όλα είναι δυνατά για Σένα.
Απομάκρυνε από μένα αυτό το ποτήριο.
Όμως, ας γίνει όχι το δικό μου θέλημα, αλλά το δικό Σου.
Ο προδότης,
αυτός που θα στραφεί, πρέπει να είναι εδώ.
- Όχι εμείς. - Μας εμπιστεύεται να είμαστε άγρυπνοι.
Ποιος φορά αυτόν τον μανδύα της προδοσίας;
Θα φροντίσω…
να λογοδοτήσει κάθε ψυχή.
Πέτρο.
- Κοιμάσαι; - Δάσκαλε.
Δεν μπόρεσες να μείνεις ξύπνιος μια ώρα για να με προσέχεις;
Δάσκαλε, εμείς…
Ζητάμε συγχώρεση.
Πέτρο.
Πέτρο. Πέτρο.
Τον βλέπεις;
Πέτρο.
Επέστρεψε.
Πού ήσουν;
- Κύριε. - Είναι η ώρα σου, Ιούδα.
Η ώρα του σκότους.
Δάσκαλε…
Αυτός είναι.
Με προδίδεις με ένα φιλί.
Ήσουν εσύ.
Ήσουν εσύ, Ιούδα.
Προδότη! Προδότη!
Προδότη!
- Δάσκαλε, πρέπει να σε βγάλουμε από 'δώ. - Όχι, όχι.
Σταματήστε! Αρκετά.
Σταματήστε.
Βάλε το σπαθί σου στη θέση του.
Γιατί όσοι πιάνουν μαχαίρι από μαχαίρι θα πεθάνουν.
Είμαι αρχηγός ληστών
που ήρθατε με μαχαίρια και ρόπαλα να με συλλάβετε;
Κάθε μέρα, δίδασκα στον ναό και δεν με συλλάβατε.
Αλλά όλα αυτά συνέβησαν
για να εκπληρωθούν οι γραφές των προφητών.
Διασκορπίστε τους!
Σταματήστε!
Δάσκαλε!
Αδελφοί μου!
- Πάμε! - Πάμε! Πάμε!
Θεέ μου!
Δώσε ένα σίκλο, αδελφέ Ιούδα.
Ήσουν κι εσύ με τον Ιησού τον Γαλιλαίο.
Όχι.
Όχι, κάνετε λάθος.
Γονάτισε.
Ιησού από Ναζαρέτ.
Δεν είναι πρόθεση του συμβουλίου να σου φερθεί σαν εγκληματία.
Συγχώρεσε τις βάναυσες μεθόδους του Φαρισαίου.
Έχουμε, ωστόσο, την πρόθεση να διευκρινίσουμε τη φύση των διδασκαλιών σου.
Διδασκαλίες που προκάλεσαν μεγάλη σύγχυση…
και λυπηρή διαίρεση ανάμεσα στον λαό.
Δίδαξα ανοιχτά στους ναούς,
χωρίς μυστικότητα, για να ακούσουν όλοι.
Ρωτήστε αυτούς που με άκουσαν.
Άκουσα τα κηρύγματά του στον ναό.
Δεν άκουσα τίποτα που να αρνείται τις αρχές του δόγματός μας.
Όχι μόνο το κήρυγμα στον ναό.
Στον δεύτερο ναό,
ανέτρεψε τα τραπέζια των εμπόρων, σκόρπισε εμπορεύματα και ζώα,
προκαλώντας την οργή πολλών.
Ο Πόντιος Πιλάτος το άκουσε,
αμφισβήτησε την ικανότητά μας να διατηρήσουμε την τάξη στην κοινότητα.
Δεν χρειάζεται να ξυπνήσουμε τον Ρωμαίο λύκο.
Δεν πρόκειται για δίκη.
Πρόκειται για συζήτηση μεταξύ λογικών ανθρώπων.
Είμαι σίγουρος ότι ο Ιησούς συμφωνεί να μας διαβεβαιώσει
ότι μοιραζόμαστε την ίδια αποστολή.
Να θεραπεύσουμε τις διαιρέσεις μέσα στην κοινότητά μας.
Υπάρχουν μάρτυρες που τον άκουσαν να λέει ότι ήταν…
ο υιός του Θεού.
Σε ρωτάω τώρα.
Είσαι ο Μεσσίας;
Αν σας το πω, δεν θα με πιστέψετε,
κι αν σας ρωτούσα, δεν θα απαντούσατε.
Είσαι λοιπόν ο υιός του Θεού;
Εγώ είμαι.
Ψεύτη!
Και από τώρα και στο εξής,
ο υιός του ανθρώπου θα καθίσει στα δεξιά του παντοδύναμου Θεού.
Ο Ιεχωβά, ο Κύριος του Ισραήλ είναι ένας!
Γιατί χρειαζόμαστε άλλη μαρτυρία;
Το ακούσαμε από το ίδιο του το στόμα.
Όλα αυτά συμβαίνουν για να εκπληρωθούν οι γραφές των προφητών.
Η ετυμηγορία σας;
Πρέπει να πεθάνει. Πρέπει να πεθάνει!
Πηγαίνετέ τον στον Πιλάτο.
Προφήτευσέ μας, Μεσσία!
Ένας προφήτης σίγουρα μπορεί να πει ποιος τον χτύπησε με ρόπαλο.
- Αυτός ήταν με τον Ιησού απ' τη Ναζαρέτ. - Δεν τον ξέρω αυτόν τον άνθρωπο.
Σταυρώστε τον!
Είσαι με τον βλάσφημο!
- Είσαι ένας απ' τους μαθητές του! - Δεν καταλαβαίνω τι λες.
Τον είδα! Είναι Γαλιλαίος!
- Αυτός ο άντρας ήταν με τον Ιησού! - Δεν τον ξέρω!
Ψεύτη!
Είναι φίλος του Ιησού. Συλλάβετέ τον κι αυτόν!
Όχι, όχι, όχι, σας λέω, αυτόν τον Ιησού… δεν τον ξέρω!
Δεν τον ξέρω! Όχι!
Σήκωσέ τον.
Τι έκανα;
Πώς μπόρεσα να σου γυρίσω την πλάτη;
Δεν είδα… Δεν σε είδα να γλιστράς στο σκοτάδι.
Τον εγκατέλειψα.
Σε εγκατέλειψα, αδελφέ μου.
Εγκατέλειψα τον εαυτό μου.
Ο πετεινός δεν θα πάψει ποτέ να λαλάει για σένα, Πέτρο.
Το λάλημά του είναι η ντροπή σου.
Μόνο ο θάνατος μπορεί να τη σωπάσει.
Τον εγκατέλειψες, όπως ο Ιούδας.
Πάρε το σκοινί κι ακολούθα τον αδελφό σου.
Αυτή είναι η μόνη σου λύτρωση, Πέτρο.
Πέτρο.
Πέτρο, ο Σατανάς ζήτησε να σας κοσκινίσει όλους σαν το σιτάρι.
Αλλά προσευχήθηκα για σένα, Πέτρο,
ώστε να μην χάσεις την πίστη σου.
Και όταν επιστρέψεις,
στήριξε τους αδελφούς σου.
Ιωάννη! Ιωάννη!
- Πέτρο. - Δόξα τω Θεώ, είμαστε όλοι εδώ.
Πού ήσουν;
Πόσος χρόνος μέχρι να μας συλλάβουν όλους;
Πέτρο…
Πέτρο.
Χρειαζόμαστε την καθοδήγησή σου.
Πέτρο.
Τον είδαμε.
Τον είδα.
Πες μου τα πάντα.
Ο ουρανός σκοτείνιασε,
πιο σκοτεινός απ' ό,τι θα πίστευα ποτέ δυνατό.
Ο πόνος του ήταν φανερός.
Αλλά το ίδιο και η δύναμή του.
Ανάμεσα σε δυο αναπνοές, μίλησε.
"Πάτερ, συγχώρεσέ τους, δεν ξέρουν τι κάνουν."
Στις τελευταίες του στιγμές, αυτός…
μας κοίταξε και είπε…
"Τετέλεσται."
Τα έδωσε όλα, Πέτρο.
Για μας.
Εγώ…
Καϊάφα.
Κάτι παράξενο συνέβη.
Το σώμα του Ιησού εξαφανίστηκε.
ΜΙΑ ΕΒΔΟΜΑΔΑ ΑΡΓΟΤΕΡΑ
Αυτό ήταν.
Ούτε ένα ψάρι.
- Γυρίζουμε στην ακτή. - Θα ξανάρθουμε το ηλιοβασίλεμα.
Πέτρο; Πέτρο, έρχεσαι να βοηθήσεις;
Άσ' τον. Είναι ακόμα γεμάτος θλίψη.
Φίλοι μου, πιάσατε τίποτα;
Τίποτα, ούτε ένα ψάρι όλη τη νύχτα.
Ρίξτε το δίχτυ σας στη δεξιά πλευρά. Θα βρείτε.
Δεν πιάσαμε τίποτα και θα εμπιστευτούμε τα ρηχά;
Μετά τι, ψάρεμα στη στεριά;
Ρίξτε το δίχτυ σας στη δεξιά πλευρά.
Αυτή η φωνή…
- Αδύνατον. - Ο Ιησούς.
Αυτός είναι.
- Είναι ο Κύριος. - Είναι ο Ιησούς.
Μαζέψτε το δίχτυ. Πάρτε το δίχτυ.
Δάσκαλε, είσαι εδώ.
Ναι, Πέτρο, είμαι εδώ.
Νόμιζα ότι η πίστη μου ήταν ακλόνητη.
Αλλά την ώρα της δοκιμασίας, σε απαρνήθηκα.
Πέτρο, σου είπα κάποτε ότι θα σε κάνω ψαρά ανθρώπων.
Πιστεύεις ακόμα σ' αυτή την κλήση;
Πέτρο! Πέτρο!
Βοήθησέ τους.
Φέρε ψάρι.
Φέρε το ψάρι.
Τα καταφέραμε! Τα καταφέραμε!
Ο Κύριος κάλεσε, κι ορίστε!
Πέτρο, γιε του Ιωάννη, μ' αγαπάς;
Περισσότερο απ' αυτούς;
Ναι, Κύριε. Ξέρεις ότι σε αγαπώ.
Βόσκησε τα αρνιά μου.
Πέτρο, κοίτα με.
Μ' αγαπάς;
Ναι, Κύριε.
Σε αγαπώ.
Φύλαγε τα πρόβατά μου.
Μα πώς θα μπορούσα;
Δεν έχω τίποτα να δώσω.
Πέτρο, γιε του Ιωάννη,
μ' αγαπάς;
Ναι.
Τ ξέρεις όλα.
Ξέρεις ότι σε αγαπώ.
Ποίμαινε τα πρόβατά μου μ' αυτά που σου έδωσα.
Όχι με τη δική σου δύναμη, αλλά με τη δική μου.
Πήγαινε τώρα στον κόσμο.
Πες τους τι είδες, και μοιράσου αυτόν τον άρτο της ζωής.
Δώσε τους παραπάνω από τροφή για το σώμα τους.
Δώσε τους τροφή για την ψυχή τους.
Ήταν μια εποχή που ήμουν ψαράς, ρίχνοντας τα δίχτυα μου στα βαθιά.
Είμαι ξανά ψαράς, ρίχνοντας δίχτυα για τη βασιλεία του Κυρίου.
Κάποτε, ήμουν ένας βράχος τραχύς και ανάξιος.
Αλλά η χάρη Του λέιανε τις άκρες μου και με έκανε ολοκληρωμένο.
Τώρα, είναι η σειρά σας
να γευτείτε τον άρτο της ζωής!
Ας γεμίσει όχι μόνο τα στομάχια σας, αλλά και τις καρδιές σας.
Γιατί μέσω αυτού όλα γίνονται καινούργια.
Μεταφέρετε τον λόγο του σε κάθε γωνιά της γης.
Πείτε την αλήθεια του σε κάθε γλώσσα, σε κάθε έθνος.
Γενηθήτω φως όπου υπάρχει σκότος.
Αυτή είναι η κλήση σας.
Γιατί, όπως Εκείνος έδωσε τη ζωή Του για εμάς, δίνουμε τη ζωή μας γι' Αυτόν,
ώστε η βασιλεία του, σε όλη της τη δόξα,
να μπορέσει μια μέρα να εκπληρωθεί.
Υποτιτλισμός: haroldpoi
Ο ΜΥΣΤΙΚΟΣ ΔΕΙΠΝΟΣ ΚΑΙ Η ΑΝΑΣΤΑΣΗ
ΕΦΕΡΑΝ ΣΤΟΝ ΚΟΣΜΟ ΜΙΑ ΝΕΑ ΔΙΑΘΗΚΗ.
ΕΙΝΑΙ Η ΘΥΣΙΑ ΤΟΥ ΧΡΙΣΤΟΥ ΓΙΑ ΤΗ ΣΥΓΧΩΡΕΣΗ ΤΩΝ ΑΜΑΡΤΙΩΝ
ΚΑΙ Η ΥΠΟΣΧΕΣΗ ΤΗΣ ΑΙΩΝΙΑΣ ΖΩΗΣ.
ΕΙΝΑΙ ΠΕΡΙΣΣΟΤΕΡΟ ΑΠΟ ΙΣΤΟΡΙΑ:
ΕΙΝΑΙ ΠΡΟΣΚΛΗΣΗ ΝΑ ΓΝΩΡΙΣΕΤΕ ΤΟΝ ΙΗΣΟΥ.
Πείτε ευχαριστώ: haroldpoi.click